**Spørsmål til samtale/refleksjon i forbindelse med gudstjeneste 21. januar 2024**

**Tema: Kom til vannet  
Prekentekst:** Jesaja 55,1-3 – kom til vannet

**Lesetekster** : Joh 4,4-26 – kvinnen ved brønnen  
Åpenbaringen 22,16-17 – få livets vann som gave

1. Denne teksten ble skrevet for over 2500 år siden til et folk i eksil. Har den noe å si til oss i dag? I tilfelle hva?
2. I prekenen blir det sagt at Gud er et primærbehov for oss mennesker. Hva tenker du/dere om det?
3. I Jeremia 2,13 er det Gud som blir kalt kilden med levende vann. I søndagens lesetekst om kvinnen ved brønnen er det Jesus som sier han vil gi en kilde med levende vann. Men i Joh 7,37-38 er kilden med levende vann Ånden som de skulle få. Er det tre helt forskjellige forklaringer?
4. I alle de tre tekstene denne søndagen (se øverst) er det snakk om tørst. Hva skal til for at vi blir tørste i forhold til Gud?